pythainlp/thai-wiki-dataset-v3 huggingface dataset:
รถไฟฟ้าขนส่งมวลชนจังหวัดเชียงใหม่

รถไฟฟ้าขนส่งมวลชนจังหวัดเชียงใหม่ เป็นโครงการก่อสร้างรถไฟฟ้าในพื้นที่เทศบาลนครเชียงใหม่และชานเมืองเชียงใหม่ โดยมีการรถไฟฟ้าขนส่งมวลชนแห่งประเทศไทยเป็นผู้รับผิดชอบ แผนแม่บทรถไฟฟ้าจังหวัดเชียงใหม่แบ่งออกเป็นสามสายทั้งแบบระดับดินและใต้ดิน มูลค่าลงทุนรวมทั้งสิ้น 95,321 ล้านบาท ปัจจุบันอยู่ในขั้นตอนออกแบบและศึกษาผลกระทบสิ่งแวดล้อม
== ภูมิหลัง==
แนวคิดเรื่องการมีรถไฟฟ้าในเทศบาลนครเชียงใหม่และพื้นที่ต่อเนื่องนั้น เป็นสิ่งที่พูดถึงอย่างจริงจังในการศึกษาเพื่อจัดทำระบบขนส่งมวลชนสาธารณะสำหรับเมืองเชียงใหม่  ซึ่งที่ผ่านมาได้ดำเนินการแล้ว 4 ครั้ง  ได้แก่
ปี พ.ศ. 2537-2543 ดำเนินการโดยการทางพิเศษ ที่ขณะนั้นมีอำนาจในระบบขนส่งสาธารณะ มีการนำเสนอถึงการนำรถไฟฟ้าใต้ดินมาใช้ ในรูปแบบรถไฟรางเบา  ในขณะนั้นมีการวางไว้ระบบรถไฟฟ้าไว้หลายจังหวัด อาทิ เชียงใหม่ พิษณุโลก ขอนแก่น นครราชสีมา สงขลา ภูเก็ต ฉะเชิงเทรา และชลบุรี ที่ดูเป็นไปได้สุดคือเชียงใหม่  มีการได้ดำเนินการถึงขั้นมีการออกแบบในรายละเอียดแต่ในช่วงเวลาดังกล่าวได้เกิดการปรับเปลี่ยนหน้าที่ความรับผิดชอบของการทางพิเศษขึ้น  โดยมีการจัดตั้งองค์การรถไฟฟ้ามหานคร  หรือ รฟม. ขึ้นมารับผิดชอบงานด้านรถไฟฟ้าโดยเฉพาะ ซึ่งในเวลานั้นทาง รฟม. ได้มุ่งให้ความสำคัญในการจัดสร้างระบบรถไฟฟ้าในกรุงเทพมหานครเป็นหลัก จึงทำให้ไม่ได้สานต่อโครงการนี้
ปี พ.ศ. 2548  ดำเนินการโดยสำนักงานนโยบายและแผนการขนส่งและจราจร  หรือ สนข. มีการดำเนินการถึงขั้นออกแบบในรายละเอียดของระบบรถไฟฟ้าสำหรับเมืองเชียงใหม่  แต่หลังจากทำการศึกษาเสร็จสิ้นก็เกิดการรัฐประหาร  มีการเปลี่ยนแปลงนโยบายของรัฐบาลในหลายๆ ด้าน  ทำให้โครงการนี้ไม่ได้รับการผลักดันต่อ
ปี พ.ศ. 2557  ดำเนินการโดยสำนักงานพัฒนาพิงคนคร (องค์การมหาชน)  มีการยกระบบรถไฟฟ้าขึ้นเป็นหนึ่งในตัวเลือก  แต่การดำเนินการยังไม่ได้คืบหน้ามากนัก  และยุติลงหลังจากกระทรวงคมนาคมได้มอบหมายให้ สนข. ศึกษาเพื่อจัดทำระบบขนส่งมวลชนสาธารณะสำหรับเมืองเชียงใหม่ในปี พ.ศ. 2559
ปี พ.ศ. 2559  ดำเนินการโดย สนข.  ซึ่งได้นำเสนอแผนแม่บท ประกอบด้วยรถไฟฟ้ารางเบา หรือ Light Rail Transit (LRT) 3 เส้นทาง และระบบ Feeder ที่เป็นรถเมล์โดยสารสาธารณะ 14 เส้นทาง มีระยะทางรวมประมาณ 210 กม. โดยคณะกรรมการจัดระบบการจราจรทางบก ได้มีมติให้ รฟม. ดำเนินการออกแบบทางวิศวกรรม เพื่อก่อสร้างต่อไป
ปี พ.ศ. 2565  ดร. ประชัน หันชัยเนาว์ รองประธานชมรมธนาคารจังหวัดเชียงใหม่ เปิดเผยถึงความคืบหน้ารถไฟฟ้าเชียงใหม่ ช่วงโรงพยาบาลนครพิงค์ถึงแยกแม่เหียะ ระยะทาง 15.7 กม. คาดเริ่มดำเนินการก่อสร้างปี 2568 ด้านรองโฆษกประจำสำนักนายกรัฐมนตรี คาดการณ์ว่ารถไฟฟ้าเชียงใหม่จะเปิดบริการเดือนกุมภาพันธ์ พ.ศ. 2571 
== เส้นทาง ==
หมายเหตุ: * กรณีนับสถานีร่วมเป็นหนึ่งสถานี
== ปัญหาและอุปสรรค ==
มีการคัดค้านจากประชาชนบางส่วนในการก่อสร้างรถไฟฟ้ายกระดับ (elevated railway)  หรือรถไฟลอยฟ้า  ด้วยเหตุผลว่าอาจจะบดบังและทำลายทัศนียภาพของเมือง  โดยเฉพาะในพื้นที่เขตเมืองเก่าและพื้นที่ใกล้ดอยสุเทพ  และคัดค้านการสร้างรถไฟฟ้าใต้ดินในพื้นที่ที่มีความอ่อนไหวทางด้านประวัติศาสตร์และวัฒนธรรม  โดยเฉพาะพื้นที่ในเขตที่จะเสนอให้เป็นแหล่งมรดกโลก ได้แก่ พื้นที่ในเขตกำแพงเมืองเก่า พื้นที่เมืองเก่าในเขตแนวกำแพงดิน และพื้นที่ในเขตเวียงสวนดอก
== อ้างอิง ==
== ดูเพิ่ม ==
การรถไฟฟ้าขนส่งมวลชนแห่งประเทศไทย
ระบบรถไฟฟ้าขนส่งมวลชนในประเทศไทย
ระบบขนส่งมวลชนในจังหวัดเชียงใหม่
โครงสร้างพื้นฐานด้านการขนส่งในจังหวัดเชียงใหม่
น้ำในช่องเยื่อหุ้มปอด

ภาวะน้ำในช่องเยื่อหุ้มปอด (pleural effusion) คือการที่มีของเหลวส่วนเกินสะสมอยู่ในโพรงเยื่อหุ้มปอด ซึ่งเป็นพื้นที่ที่ปกติแล้วจะปิดแนบสนิท เยื่อหุ้มปอดจะสร้างสารน้ำโดยเยื่อหุ้มปอดด้านนอกผ่านการหลั่งจากหลอดเลือดฝอยด้วยอัตราประมาณ 0.01 มิลลิลิตรต่อน้ำหนักตัวหนึ่งกิโลกรัมต่อชั่วโมง และจะถูกน้ำออกผ่านระบบน้ำเหลือง คงเหลือปริมาตรของเหลวอยู่เพียง 5-15 มิลลิลิตรเท่านั้น ช่วยรักษาสภาพสุญญากาศระหว่างเยื่อหุ้มปอดส่วนในและส่วนนอก หากมีสารน้ำส่วนเกินสะสมอยู่ในช่องนี้จะรบกวนการหายใจได้ผ่านการรบกวนสภาพสุญญากาศและความดันศักย์ของของเหลวทำให้เพิ่มแรงต้านต่อการขยายตัวของปอด ทำให้ปอดยุบลงบางส่วนหรือทั้งหมดได้
ของเหลวที่คั่งนี้อาจเกิดได้จากหลายสาเหตุ เช่น น้ำ เลือด ปัสสาวะ น้ำเหลืองไขมัน หรือหนอง
==อ้างอิง==
== แหล่งข้อมูลอื่น ==
โรคของเยื่อหุ้มปอด
โรคของฟาสเชีย
ฟ็อลคส์ชตวร์ม

ฟ็อลคส์ชตวร์ม (Volkssturm) เป็นกองทหารอาสาสมัครชาติเยอรมันถูกจัดตั้งขึ้นในช่วงเดือนสุดท้ายของสงครามโลกครั้งที่สอง มันไม่ได้ถูกสร้างขึ้นโดยกองทัพแวรมัคท์แต่โดยพรรคนาซีตามคำสั่งของอดอล์ฟ ฮิตเลอร์และการดำรงอยู่อย่างเป็นทางการที่ไม่ได้ประกาศจนถึงวันที่ 18 ตุลาคม 1944  ฟ็อลคส์ชตวร์มได้รับการดูแลโดยเกณฑ์เพศชายอายุระหว่างเด็กอายุ 16 ปี และ ผู้ใหญ่วัย 60 ปีที่ไม่ได้เข้าประจำการในหน่วยทหารบางหน่วยเป็นส่วนหนึ่งของหน่วยพิทักษ์บ้านเกิดเยอรมัน  ฟ็อลคส์ชตวร์ม ประกอบด้วยหนึ่งในองค์ประกอบสุดท้ายของสงครามเบ็ดเสร็จ ประกาศโดยรัฐมนตรีว่าการกระทรวงการโฆษณาชวนเชื่อ โยเซ็ฟ เกิบเบิลส์ เป็นส่วนหนึ่งของความพยายามที่จะเอาชนะกองกำลังศัตรูของนาซีของพวกเขา
==อ้างอิง==
==แหล่งข้อมูลอื่น==
U.S. Wartime Intelligence Report on German Volkssturm
Text of the Volkssturm-Act
Volkssturm Wartime Poster "Um Freiheit Und Leben" (English: "For Freedom And Life")
นาซีเยอรมนี
สงครามเย็นครั้งที่สอง

สงครามเย็นครั้งที่สอง (Cold War II) หรือ สงครามเย็นครั้งใหม่ (New Cold War) หรือ สงครามเย็น 2.0 (Cold War 2.0) คือคำที่ใช้หมายถึงสภาวะตึงเครียดทางการเมืองและการทหารระหว่างขั้วอำนาจที่อยู่ฝ่ายตรงข้ามกันในทางภูมิรัฐศาสตร์ ซึ่งขั้วหนึ่งมักจะนำโดยรัสเซียหรือจีน ในขณะที่อีกขั้วนำโดยสหรัฐอเมริกาหรือองค์การสนธิสัญญาแอตแลนติกเหนือ (นาโต) โดยสงครามเย็นครั้งใหม่นี้มีลักษณะคล้ายคลึงกับสงครามเย็นครั้งก่อน คือมีการเผชิญหน้ากันในระดับสากลระหว่างกลุ่มตะวันตกนำโดยสหรัฐอเมริกาและกลุ่มตะวันออกนำโดยสหภาพโซเวียต ซึ่งก็คือรัฐสภาพในอดีตของประเทศรัสเซียในปัจจุบัน
== อ้างอิง ==
สงครามเย็น
ความสัมพันธ์จีน–รัสเซีย
จักรพรรดิอิจิโจ

จักรพรรดิอิจิโจ (Emperor Ichijō , ) เป็นจักรพรรดิองค์ที่ 66 แห่งราชวงศ์ญี่ปุ่น ตามลำดับการสืบราชสันตติวงศ์ตามประเพณี
รัชสมัยของจักรพรรดิอิจิโจทอดเวลาจากปี ค.ศ. 986 ถึงปี ค.ศ. 1011
== พระราชประวัติ ==
ก่อนที่พระองค์จะเสด็จขึ้นสู่ ราชบัลลังก์ดอกเบญจมาศ พระนามเดิมของพระองค์คือ เจ้าชายคาเนฮิโตะ (懐仁) เจ้าชายคาเนฮิโตะ เป็นพระราชโอรสองค์ใหญ่ของ จักรพรรดิเอ็งยู และ ฟุจิวะระ โนะ เซ็งชิ (藤原詮子) ธิดาของ ฟูจิวาระ โนะ คาเนอิเอะ
จักรพรรดิอิจิโจมีจักรพรรดินีหรือนางสนม 5 พระองค์และพระราชโอรสธิดา 5 พระองค์
== เหตุการณ์ในพระชนมชีพของจักรพรรดิอิจิโจ ==
รัชสมัยของพระองค์ใกล้เคียงกับจุดสูงสุดของวัฒนธรรมยุคเฮอังและจุดสูงสุดของอำนาจของตระกูลฟูจิวาระ พระองค์ได้ขึ้นครองราชบัลลังก์ในช่วงเวลาแห่งความไม่มั่นคงทางการเมืองซึ่งเริ่มต้นขึ้นภายในตระกูลฟูจิวาระ หลังจากที่พวกเขากำจัดตระกูลมินาโมโตะซึ่งเป็นคู่แข่งทางการเมืองได้สำเร็จ เจ้าชายคาเนฮิโตะได้รับสถาปนาเป็นรัชทายาทภายใต้ จักรพรรดิคาซัง ในปี ค.ศ. 984 สองปีต่อมา หลังจากที่จักรพรรดิคาซังสละราชบัลลังก์ในปี ค.ศ. 986 เจ้าชายคาเนฮิโตะก็ขึ้นครองราชบัลลังก์เมื่อพระชนมายุเพียง 6 พรรษา ยุวจักรพรรดิอิจิโจอยู่ภายใต้อิทธิพลของ ฟูจิวาระ โนะ มิชินางะ พระมาตุลา (น้า) ของพระองค์ตั้งแต่เริ่มรัชสมัยของพระองค์ มิชินางะก้าวขึ้นสู่อำนาจทางการเมืองอย่างแท้จริงในปี ค.ศ. 995 หลังจากการตายของพี่ชายของเขาและการเนรเทศคู่แข่งทางการเมืองและหลานชายของเขา โคเรชิกะ
เหตุการณ์เหล่านี้เกิดขึ้นระหว่างศักราช คันนา หลังจากที่จักรพรรดิคาซังสละราชบัลลังก์ ได้รับการสืบทอดโดยพระราชภาติยะของพระอนุชาของพระราชบิดาของพระองค์
1 สิงหาคม ค.ศ. 986 (คันนาที่ 2 วันที่ 23 เดือนที่ 6): จักรพรรดิอิจิโจได้ขึ้นครองสิริราชสมบัติ
พระราชโอรสของจักรพรรดิเรเซ ซึ่งมีพระชนมายุมากกว่าจักรพรรดิอิจิโจ ได้รับการสถาปนาเป็นเจ้าชายรัชทายาท คาเนอิเอะกลายเป็น เซ็ชโช หรือผู้สำเร็จราชการแทนพระองค์และปกครองอย่างมีประสิทธิภาพ หลังจากคาเนอิเอะถึงแก่อสัญกรรมในปี ค.ศ. 990 บุตรชายคนโตของเขาและลุงของจักรพรรดิอิจิโจ ฟูจิวาระ โนะ มิชิตากะ ได้รับการแต่งตั้งเป็นผู้สำเร็จราชการแทนพระองค์
1 มีนาคม ค.ศ. 991: อดีตจักรพรรดิเอ็งยู สวรรคตเมื่อพระชนมายุ 33 พรรษา
ค.ศ. 1008: อดีตจักรพรรดิคาซัง สวรรคตเมื่อพระชนมายุ 41 พรรษา
16 กรกฎาคม ค.ศ. 1011: ในปีที่ 25 ของรัชสมัยจักรพรรดิอิจิโจ (一条天皇二十五年) จักรพรรดิได้สละราชบัลลังก์ และรับสืบทอดราชบัลลังก์โดยพระญาติของพระองค์ หลังจากนั้นไม่นาน จักรพรรดิซันโจก็ขึ้นครองสิริราชสมบัติ
== แผนผัง ==
== พระราชวงศ์ ==
จักรพรรดินี : ฟุจิวะระ โนะ เทชิ (977 – 1000)  -  ธิดาของ ฟูจิวาระ โนะ มิชิตากะ
* พระราชธิดาองค์ที่ 1 : เจ้าหญิงชูชิ (997 – 1049)
* พระราชโอรสองค์ที่ 1 : เจ้าชายอะสึยะซุ (999 – 1019)
* พระราชธิดาองค์ที่ 2 : เจ้าหญิงบิชิ (1000 – 1008)
จักรพรรดินี : ฟุจิวะระ โนะ โชชิ (988 – 1074)  - ธิดาของ ฟุจิวะระ โนะ มิชินะงะ
* พระราชโอรสองค์ที่ 2 : เจ้าชายอะสึฮิระ (จักรพรรดิโกะ-อิจิโจ) (1008 – 1036)
* พระราชโอรสองค์ที่ 3 : เจ้าชายอะสึนะงะ (จักรพรรดิโกะ-ซุซะกุ) (1009 – 1045)
== อ้างอิง ==
จักรพรรดิญี่ปุ่น
บุคคลในยุคเฮอัง
ภิกษุชาวญี่ปุ่น
ภิกษุที่เป็นพระราชวงศ์
โคไตชิ
จักรพรรดิญี่ปุ่นผู้ทรงสละราชสมบัติ
สแตนด์บาย

สแตนด์บาย หรือ โหมดประหยัดพลังงาน (standby หรือ sleep mode)
เป็นสถานะการทำงานพิเศษของเครื่องใช้ไฟฟ้าและอุปกรณ์อิเล็กทรอนิกส์บางชนิด ที่คล้ายกับการปิดเครื่อง
แต่บางส่วนของระบบยังคงทำงานอยู่ ทำให้กินไฟน้อยกว่าปกติมาก และสามารถเปิดกลับมาทำงานเต็มที่ได้อย่างรวดเร็วเมื่อผู้ใช้ต้องการ
โดยไม่ต้องรอทำการเปิดเครื่องใหม่แต่ต้น
อุปกรณ์ที่รองรับการสแตนด์บาย มักจะเป็นอุปกรณ์ที่รองรับการเปิดปิดระยะไกลผ่านรีโมต
ซึ่งต้องมีการจ่ายไฟเลี้ยงวงจรรีโมตไว้ตลอดเวลาเพื่อให้ใช้รีโมตเปิดเครื่องได้
เช่นโทรทัศน์, เครื่องเสียง, หรือเป็นอุปกรณ์ที่ใช้เวลานานในการเปิดใหม่ เช่นคอมพิวเตอร์,
หรือเป็นอุปกรณ์ที่ต้องการให้เปิดขึ้นมาอัตโนมัติเพื่อตอบสนองกับเหตุการณ์เฉพาะ เช่นโทรศัพท์มือถือ
(เมื่อมีสายโทรเข้า)
เมื่อสแตนด์บายเครื่องใช้ไฟฟ้า ไฟแสดงสถานะการเปิดเครื่องมักจะติดสว่างเป็นสีแดง
(แทนที่จะเป็นสีเขียวหรือสีน้ำเงินตามปกติ), ส่วนเครื่องคอมพิวเตอร์มักจะใช้การกระพริบไฟเพื่อแสดงสถานะสแตนด์บายแทนการเปลี่ยนสี
อิเล็กทรอนิกส์
ไอ.บี.ไอ

ไอบีไอ (I.B.I; 아이비아이) เป็นเกิร์ลกรุปสัญชาติเกาหลีใต้ ก่อตั้งโดยโลเอ็นเอ็นเตอร์เทนเมนต์
==ประวัติ==
==ผลงานเพลง==
=== ซิงเกิล ===
==ผลงานการแสดง==
===รายการโทรทัศน์===
===มิวสิกวิดีโอ===
==อ้างอิง==
== แหล่งข้อมูลอื่น ==
ไอ.บี.ไอ ที่เมลอน
กลุ่มดนตรีแดนซ์สัญชาติเกาหลีใต้
กลุ่มดนตรีเคป็อป
กลุ่มดนตรีที่ก่อตั้งในปี พ.ศ. 2559
กลุ่มดนตรีป็อปสัญชาติเกาหลีใต้
กลุ่มดนตรีจากโซล
ศิลปินสังกัดกาเกาเอ็ม
เกิร์ลกรุปเกาหลีใต้
เธอคือ...

เธอคือ... (; your name) เป็นนวนิยายภาษาญี่ปุ่นซึ่งมาโคโตะ ชินไค (Makoto Shinkai) เขียน และเป็นแรงบันดาลใจให้ภาพยนตร์เรื่อง หลับตาฝัน ถึงชื่อเธอ ที่ มาโคโตะ ชินไค (Makoto Shinkai) เป็นผู้กำกับ นวนิยายนี้คาโดคาวะเผยแพร่ในประเทศญี่ปุ่นตั้งแต่วันที่ 18 มิถุนายน ค.ศ. 2016
== การตอบรับ ==
นับถึงเดือนกันยายน ค.ศ. 2016 นวนิยายนี้ขายได้ราว 1,029,000 ฉบับ
ส่วนฉบับภาษาไทย ปาวัน การสมใจ แปล และพิมพ์เผยแพร่โดยสำนักพิมพ์ PHOENIX (ฟีนิกซ์) จากบริษัท คาโดคาวะ อมรินทร์ จำกัด ตั้งแต่เดือนพฤศจิกายน ค.ศ. 2016 ให้ชื่อว่า เธอคือ...
== อ้างอิง ==
นวนิยายญี่ปุ่น
ฟีนิกซ์ (สำนักพิมพ์)
พระนางยสุนทราเทวี

ยสุนทราเทวี เป็นมเหสีพระองค์หนึ่งในพญากือนา และเป็นมหาเทวีพระราชชนนีในพญาแสนเมืองมา และเป็นมหาเทวีเจ้าตนย่า (พระอัยยิกา) ในพญาสามฝั่งแกน ถือเป็นฝ่ายในแห่งอาณาจักรล้านนาทีมีบทบาทสำคัญยิ่งต่อการปกครองของอาณาจักรล้านนายาวนานนับทศวรรษ
== พระราชประวัติ ==
ยสุนทราเทวีเป็นธิดาของใครไม่ปรากฏ ทราบเพียงว่าเป็นพระนัดดาของพ่อท้าวงั่วเถิง (พงศาวดารโยนกเรียก เจ้าวัวเถลิง) เจ้าผู้ครองเมืองเชียงของ การอภิเษกสมรสของพระองค์กับพญากือนา คาดว่าน่าจะมาจากพระราชเสาวนีย์ของพระนางจิตราเทวี พระราชชนนีของพญากือนาและเป็นธิดาของท้าวงั่วเถิง เพื่อผลประโยชน์กับเครือญาติและกลุ่มผู้สืบสันดานให้เป็นใหญ่สืบต่อมา พระองค์ประสูติการพระราชโอรสคือพญาแสนเมืองมา พระองค์มีพระราชอำนาจสูง หลังการสืบราชสมบัติของพญาแสนเมืองมา พระองค์ได้เป็นผู้กำหนดว่าจะให้ใครเป็นอัครมเหสีของพระราชโอรสผู้ขึ้นครองราชย์ได้ ซึ่งพระองค์เลือกติโลกจุฑาเทวีซึ่งเป็นนางสนม และนางรับใช้ในพระองค์ที่มีเชื้อสายชนชั้นสูงเป็นพระสุณิสา ดังปรากฏใน พื้นเมืองเชียงใหม่ ความว่า
"...ทีนี้จักจาด้วยแม่เจ้าราชบุตรสามฝั่งแกนก่อนแล ดังนางผู้นี้เป็นเชื้อท้าว มีรูปโฉมอันงามผ้ง เป็นสาวนางสนมอยู่ใช้สอยมหาเทวีแม่เจ้าแสนเมืองมา ยังมีในวัน 1 นางผู้นั้นเอาผ้าเช็ดหน้ามหาเทวีออกตาก หันนกจอกตัว 1 มากรายหน้านาง 7 บาทย่าง ลูนนั้นมหาเทวีใช้นางเอาจังหันไปส่งสวามีพุทธญาณ วัดเชียงยืน นางบอกเหตุอันตนได้หันนกจอกนั้นย่างมาหานั้นแก่มหาสวามี มหาสวามีจึงว่า ดูรา นางอุบาสิกามึงอย่าบอกแก่ใผ มึงจักได้เป็นเทวีดั่งมหาเทวีบัดนี้บ่อย่าชะแลว่าอั้น ถัดนั้นมหาเทวีใช้นางไปหาเจ้าแสนเมืองมาลูกแห่งตน เจ้าแสนเมืองมาก็เอานางไปอยู่นอนทวย นางจึงทรงคัพภได้ 3 เดือน มหาเทวีหันหลาก จึงถามว่านางทรงคัพภลูกใผว่าอั้น นางบอกว่าข้าทรงคัพภกับเจ้าเหนือหัวลูกแม่เทวีแลว่าอั้น มหาเทวีจึงแต่งอุ้มส่งหื้อนางไปเป็นเมียเจ้าแสนเมืองมาลูกแห่งตน..."
หลังการเสด็จขึ้นครองราชสมบัติของพญาสามฝั่งแกน พระราชนัดดา พระองค์เป็นหนึ่งในอำนาจที่คอยค้ำจุนและอุปถัมภ์ราชบัลลังก์ของพระราชนัดดาตลอดพระชนม์ชีพในฐานะมหาเทวีเจ้าตนย่า ดังปรากฏใน ตำนานเมืองเงินยางเชียงแสน ความว่า
"...เมื่อนั้นท้าวสามประหยาแม่ไนยกับมหาเทวีเจ้าตนย่า เจ้าทั้งสองมีใจยินดีในคุณแห่งมหาเถระเจ้ามากนัก แล้วก็พร้อมกันราธนามหาเถระเจ้าลงไปนพบุรีเชียงใหม่ แล้วก็กระทำน้ำพุทธาภิเษกยังสิริวังโสมหาเถระเจ้าหื้อเป็นราชครู แล้วเอาแคว้นดอนแท่นหื้อเป็นทานแก่มหาเถระเจ้า
== อ้างอิง ==
ราชวงศ์มังราย
สมเด็จพระราชชนนีพันปีหลวง
สมเด็จพระราชินีนาถ
สมเด็จพระอัยยิกาเจ้า
ส้มสีเลือด

ส้มสีเลือด (blood orange) เป็นส้มสายพันธุ์หนึ่งที่เนื้อส้มเป็นสีเหมือนเลือด ผลมีขนาดเหมือนส้มทั่วไป ผิวมักมีจุดประ ส้มชนิดนี้มีแอนโทไซยานิน ทำให้เป็นสีแดงเหมือนดอกไม้และผลไม้อื่นที่มีสารนี้ แต่เป็นสีที่แปลกสำหรับส้ม ไครแซนเทมิน (ไซยานิดีน3-O กลูโคไซด์) เป็นสารประกอบหลักในส้มสีแดง สีน้ำตาลแดงจะเกิดระหว่างพัฒนาการของผลในช่วงกลางคืนที่มีอุณหภูมิต่ำ   บางครั้งจะมีสีแดงเข้มที่เปลือกด้วย ขึ้นกับสายพันธุ์ ผิวอาจจะหนากว่าส้มอื่นๆ ส้มสีเลือดจะมีรสชาติแปลกกว่าส้มอื่น มีลักษณะคล้ายราสเบอร์รี
ส้มสีเลือดเกิดจากการกลายพันธุ์ และเป็นส้มลูกผสมตามธรรมชาติ อาจจะระหว่าง ส้มโอ กับ ส้มแทนเจอรีน
ในยุโรป Arancia Rossa di Sicilia (ส้มสีแดงแห่งซิซิลี) เป็นสถานะทางภูมิศาสตร์ที่ต้องอนุรักษ์ในวาเลนเซีย เริ่มเข้ามาปลูกในช่วงครึ่งหลังของคริสต์ศตวรรษที่ 19 


== อ้างอิง ==
==แหล่งข้อมูลอื่น==
Blood Oranges Information 
Ortogel Sicilian Blood Orange
Gourmet Sleuth 
Red Orange of Sicily PGI official site
สกุลส้ม
ยุทธการที่แม่น้ำซอม

ยุทธการที่แม่น้ำซอม หรือที่รู้จักในชื่อ การรุกซอม เป็นหนึ่งในสมรภูมิสำคัญของแนวรบด้านตะวันตกในสงครามโลกครั้งที่หนึ่งเมื่อกองทัพของเครือจักรภพอังกฤษและฝรั่งเศสปะทะกับกองทัพจักรวรรดิเยอรมันที่บริเวณแม่น้ำซอมโดยในระยะเวลาเพียง 5 เดือนของยุทธการนี้ ยุทธการที่แม่น้ำซอมจัตเป็นหนึ่งในสมรภูมิที่นองเลือดที่สุดในประวัติศาสตร์มนุษยชาติเนื่องจากในยุทธการนี้ทหารจากทั้งสองฝ่ายกว่าหนึ่งล้านนายเสียชีวิต
== อ้างอิง ==
== ข้อมูล ==
===หนังสือ===
}
===วารสาร===
===เว็บไซต์===
== อ่านเพิ่ม ==
== แหล่งข้อมูลอื่น ==
Battle of the Somme Personnel Records 
Records and images from the UK Parliament Collections
Battle of the Somme, maps and photo essay
The British Army in the Great War: The Battles of the Somme, 1916
New Zealand and the Battle of the Somme
Peronne Great War Historial
The Somme – Northern Ireland Remembers
Official website of Delville Wood
Experience of the German First Army in the Somme Battle, 24 June – 26 November 1916, Below F., pp. 77–143 (1917)
CWGC: 1916: The Somme 
Nicholas Hiley: The Battle of the Somme (film), in: 1914-1918-online. International Encyclopedia of the First World War
William Philpott: Somme, Battles of, in: 1914-1918-online. International Encyclopedia of the First World War
Battle of the Somme (WW1 Documentary) | History Documentary | Reel Truth History
 
ยุทธการในสงครามโลกครั้งที่หนึ่ง
แนวรบด้านตะวันตก (สงครามโลกครั้งที่หนึ่ง)
การรุก
คอลล์ออฟดิวตี: อินฟินิตวอร์แฟร์

คอลล์ออฟดิวตี: อินฟินิตวอร์แฟร์ (Call of Duty: Infinite Warfare) เป็นวิดีโอเกมยิงมุมมองบุคคลที่หนึ่งที่พัฒนาโดยอินฟินิตีวอร์ดและเผยแพร่โดยแอคติวิชัน เป็นเกมสำหรับเอกซ์บอกซ์วัน และเพลย์สเตชัน 4 วิดีโอเกมคอนโซล และรองรับระบบปฏิบัติการไมโครซอฟท์ วินโดวส์
คอลล์ออฟดิวตี: อินฟินิตวอร์แฟร์ ได้รับกระแสตอบรับในด้านลบเนืองจากตัวเกมจะขายเป็นแบบรวมชุดกับ  มอเดิร์นวอร์แฟร์ รีมาสเตอร์ ในวันเดียวกันโดยคนที่จะซื้อภาครีมาสเตอร์จะต้องซื้อตัวเกม อินฟินิตวอร์แฟร์ ก่อนถึงจะซื้อร่วมกันได้และในวันที่ 2 พฤษภาคม 2016 คอลล์ออฟดิวตีได้ออกตัวอย่างเกมพร้อมโฆษณาจึงทำให้ตัวอย่างเกมในช่องอย่างเป็นทางการของคอลล์ออฟดิวตีในยูทูบมีคนกด Dislike เป็นจำนวนมากจนกลายเป็นวิดีโอ ที่มีคนกด Dislike มากที่สุดเป็นอันดับที่ 2 ในยูทูบ
==อ้างอิง==
==แหล่งข้อมูลอื่น==
Call of Duty official website
วิดีโอเกมที่ออกวางจำหน่ายในปี พ.ศ. 2559
เกมสำหรับเพลย์สเตชัน 4
เกมสำหรับวินโดวส์
เกมสำหรับเอกซ์บอกซ์วัน
วิดีโอเกมยิงมุมมองบุคคลที่หนึ่ง
คอลล์ออฟดิวตี
วิดีโอเกมที่มีฉากในประเทศสวิตเซอร์แลนด์
วิดีโอเกมบันเทิงคดีแนววิทยาศาสตร์
วิดีโอเกมที่มีฉากในเวนิส
วิดีโอเกมที่มีฉากในนครนิวยอร์ก
วิดีโอเกมซอมบี
วิดีโอเกมที่มีฉากในโตเกียว
วิดีโอเกมที่มีฉากบนดวงจันทร์
มีฮาอิล ฟรุนเซ

มีฮาอิล วาซีเลียวิช ฟรุนเซ (Михаи́л Васи́льевич Фру́нзе; Mihail Vasilievici Frunză; 2 กุมภาพันธ์ 1885 – 31 ตุลาคม 1925) เป็นหนึ่งในผู้นำพรรคบอลเชวิคในช่วงการปฏิวัติรัสเซียในปี 1917และเป็นหนึ่งในผู้บัญชาการทหารในช่วงสงครามกลางเมืองรัสเซีย เขาเป็นที่รู้จักจากการพิชิตกองทัพขาวของนายพลปิออตร์ วรานเกล ที่ไครเมีย
== หนังสือเพื่มเติม ==
== แหล่งข้อมูลอื่น ==
Prominent Russians: Mikhail Frunze Russiapedia
Frunze's writings on military theory 
บุคคลที่เกิดในปี พ.ศ. 2428
บุคคลที่เสียชีวิตในปี พ.ศ. 2468
นักการเมืองโซเวียต
ทหารชาวโซเวียต
บุคคลจากบิชเคก
นายพลชาวโซเวียต
จักรพรรดิซันโจ

จักรพรรดิซันโจ  จักรพรรดิองค์ที่ 67 ของญี่ปุ่น ตามลำดับการสืบราชสันตติวงศ์ตามประเพณี
ต่อมาพระนามของพระองค์ใช้เป็นพระนามของ จักรพรรดิโก-ซันโจ จักรพรรดิองค์ที่ 71 ผู้เป็นพระราชนัดดา
จักรพรรดิซันโจหรือเจ้าชายอิยะซะดะกำพร้าพระราชมารดาเมื่อ ค.ศ. 982 พระชนมายุเพียง 6 พรรษาทำให้ ฟุจิวะระ โนะ คะเนะอิเอะ ผู้เป็นพระอัยกา (ตา) ได้อุปการะพระองค์ที่คฤหาสน์ของคะเนะอิเอะ
หลังจากนั้นในวันที่ 16 เดือน 7 ปี คันนะ ที่ 1 ตรงกับวันที่ 23 สิงหาคม ค.ศ. 986 เจ้าชายอิยะซะดะได้รับสถาปนาให้เป็นรัชทายาทและผู้สืบราชบัลลังก์ในรัชสมัย จักรพรรดิอิจิโจ จักรพรรดิองค์ที่ 66 ขณะมีพระชนมายุเพียง 10 พรรษา
ในวันที่ 13 เดือน 6 ปี คันโค ที่ 8 ตรงกับวันที่ 16 กรกฎาคม ค.ศ. 1011 จักรพรรดิอิชิโจได้สละราชบัลลังก์ให้แก่เจ้าชายอิยะซะดะขึ้นสืบราชบัลลังก์ต่อมาเป็น จักรพรรดิซันโจ ขณะพระชนมายุได้ 35 พรรษาหลังจากนั้นไม่นานได้มีการประกอบพระราชพิธีราชาภิเษกที่ พระราชวังหลวงเฮอัง และได้มีการสถาปนาเจ้าชายอัตสึฮิระพระราชโอรสองค์ใหญ่ในอดีตจักรพรรดิอิจิโจเป็นรัชทายาท
ใน ค.ศ. 1012 จักรพรรดิซันโจได้เสกสมรสกับ ฟุจิวะระ โนะ เคนชิ บุตรสาวคนที่ 2 ของ ฟุจิวะระ โนะ มิชินะงะ ผู้เป็นพระมาตุลา (น้า) ต่อมาจักรพรรดินีเคนชิองค์นี้ได้ประสูติพระธิดาคือ เจ้าหญิงเทชิ ซึ่งต่อมาได้เป็นจักรพรรดินีใน จักรพรรดิโกะ-ซุซะกุ
จากนั้นใน ค.ศ. 1016 จักรพรรดิซันโจพระประชวรหนักถึงขั้นพระเนตรมืดบอดจึงสละราชบัลลังก์ให้แก่เจ้าชายอัตสึฮิระที่รัชทายาทขึ้นสืบราชบัลลังก์ต่อมาเป็น จักรพรรดิโกะ-อิจิโจ เมื่อวันที่ 29 เดือน 1 ปี โชวะ ที่ 5 ตรงกับวันที่ 10 มีนาคม ค.ศ. 1016 แต่มีเงื่อนไขกับมิชินะงะผู้เป็นเซ็สโซว่าจะต้องสถาปนาเจ้าชายอัตสึอะกิระผู้เป็นพระราชโอรสของพระองค์ให้เป็นรัชทายาท
อดีตจักรพรรดิซันโจได้เสด็จออกผนวชเมื่อวันที่ 29 เดือน 4 ปี คันนิง ที่ 1 ตรงกับวันที่ 27 พฤษภาคม ค.ศ. 1017 แต่หลังจากออกผนวชได้ไม่นานก็พระประชวรหนักและเสด็จสวรรคตเมื่อวันที่ 9 เดือน 5 ปี คันนิง ที่ 1 ตรงกับวันที่ 5 มิถุนายน ค.ศ. 1017 ขณะพระชนมายุเพียง 41 พรรษา
== อ้างอิง ==
จักรพรรดิญี่ปุ่น
บุคคลในยุคเฮอัง
ภิกษุชาวญี่ปุ่น
ภิกษุที่เป็นพระราชวงศ์
จักรพรรดิญี่ปุ่นผู้ทรงสละราชสมบัติ
พระนางติโลกจุฑาเทวี

ติโลกจุฑาเทวี, ติโลกะจุฑาเทวี, ติโลกจุกะเทวี หรือ สมเด็จบพิตร พระมหาเทวีศรีรัตนจักรวรรดิ  เป็นพระชายาในพญาแสนเมืองมา และเป็นมหาเทวีพระราชชนนีในพญาสามฝั่งแกน  พระองค์มีบทบาทสำคัญในการปกครองอาณาจักรร่วมกับพระราชโอรส
== พระราชประวัติ ==
ติโลกจุฑาเทวีมีเชื้อสายไทลื้อ บุรพชนเป็นเจ้านายจากสิบสองพันนา แต่เดิมพระองค์สนองพระเดชพระคุณเป็นนางสนมของพญาแสนเมืองมา และเป็นนางรับใช้คอยถวายงานแด่ยสุนทราเทวีผู้มีพระราชอำนาจสูง หลังการสวรรคตของพญากือนา และสืบราชสมบัติของพญาแสนเมืองมาที่ขณะนั้นมีพระชันษา 13 ปี  ยสุนทราเทวีได้เป็นผู้กำหนดว่าจะให้ใครเป็นอัครมเหสีของพระราชโอรสผู้ขึ้นครองราชย์ ซึ่งทรงเลือกติโลกจุฑาเทวีเป็นพระสุณิสา โดยมีพระมหาสวามีรูปหนึ่งมาทำนายทายทักว่าติโลกจุฑาเทวีจะได้ขึ้นเป็นมเหสีด้วย ดังปรากฏใน พื้นเมืองเชียงใหม่ ความว่า
"...ทีนี้จักจาด้วยแม่เจ้าราชบุตรสามฝั่งแกนก่อนแล ดังนางผู้นี้เป็นเชื้อท้าว มีรูปโฉมอันงามผ้ง เป็นสาวนางสนมอยู่ใช้สอยมหาเทวีแม่เจ้าแสนเมืองมา ยังมีในวัน 1 นางผู้นั้นเอาผ้าเช็ดหน้ามหาเทวีออกตาก หันนกจอกตัว 1 มากรายหน้านาง 7 บาทย่าง ลูนนั้นมหาเทวีใช้นางเอาจังหันไปส่งสวามีพุทธญาณ วัดเชียงยืน นางบอกเหตุอันตนได้หันนกจอกนั้นย่างมาหานั้นแก่มหาสวามี มหาสวามีจึงว่า ดูรา นางอุบาสิกามึงอย่าบอกแก่ใผ มึงจักได้เป็นเทวีดั่งมหาเทวีบัดนี้บ่อย่าชะแลว่าอั้น ถัดนั้นมหาเทวีใช้นางไปหาเจ้าแสนเมืองมาลูกแห่งตน เจ้าแสนเมืองมาก็เอานางไปอยู่นอนทวย นางจึงทรงคัพภได้ 3 เดือน มหาเทวีหันหลาก จึงถามว่านางทรงคัพภลูกใผว่าอั้น นางบอกว่าข้าทรงคัพภกับเจ้าเหนือหัวลูกแม่เทวีแลว่าอั้น มหาเทวีจึงแต่งอุ้มส่งหื้อนางไปเป็นเมียเจ้าแสนเมืองมาลูกแห่งตน..."
พระองค์ได้ประสูติการพญาสามฝั่งแกน พระราชโอรส ขณะที่เสด็จกลับจากสิบสองพันนา พอเดินทางถึงพันนาฝั่งแกนก็มีประสูติพระราชโอรสที่นั่น พญาสามจึงมีสร้อยพระนามว่า "ฝั่งแกน" ภายหลังเมื่อพระราชโอรสมีพระชันษาได้ 13 ปี จึงได้สร้างวัด ณ สถานที่ที่พระราชโอรสประสูติโดยตั้งชื่อวัดนั้นว่า วัดเพิง
หลังการเสด็จสวรรคตของพญาแสนเมืองมา และการครองราชย์ของพญาสามฝั่งแกน พระองค์มีบทบาทสำคัญยิ่งในการปกครองอาณาจักรร่วมกับพระราชโอรส และปรากฏใน พื้นเมืองเชียงใหม่ ความว่า
"...เสนาทังหลายอภิเสกเจ้าราชบุตรสามฝั่งแกน อายุได้ 13 ปี เป็นพญาในปีรวงไส้ สกราชได้ 763 ตัว เดือน 8 เพ็ง เม็งวัน 6 ไทยกดสะง้า เจ้าเป็นพญาแล้ว นางผู้แม่ก็ได้เป็นมหาเทวีชื่อว่า ติโลกจุฑาเทวี..."
ถือว่าพญาสามฝั่งแกนจึงได้รับการอุปถัมภ์ค้ำชูจากทั้งติโลกจุฑาเทวี พระราชชนนี และยสุนทราเทวี พระอัยยิกาที่ยังทรงพระชนม์ในขณะนั้น พระองค์และพระราชโอรสได้สืบทอดพระราชปณิธานของพญาแสนเมืองมาที่จะสร้างเจดีย์หลวงเพื่ออุทิศถวายแด่พญากือนาที่ยังไม่แล้วเสร็จให้เสร็จ ติโลกจุฑาเทวีที่เป็นผู้สำเร็จราชการแทนพระองค์จึงทรงรับเป็นแม่กองงานบัญชาการการก่อสร้างด้วยพระองค์เอง ใช้ระยะเวลา 5 ปีจึงแล้วเสร็จ พร้อมกับสร้างวิหารหลวง หล่อพระอัฏฐารส และพระอัครสาวกซ้ายขวา ณ วัดเจดีย์หลวงด้วย
== เชิงอรรถ ==
หมายเหตุ
 พระนามดังกล่าวปรากฏในจารึกวัดพระคำ ในจังหวัดพะเยา จากฐานข้อมูลจารึกในประเทศไทย ศูนย์มานุษยวิทยาสิรินธร (องค์มหาชน) อธิบายว่าพระนามดังกล่าวเป็นของสิริยศวดีเทวี ส่วนเฉลิมวุฒิ ต๊ะคำมี ว่าพระนามดังกล่าวเป็นการเรียกแทนพระนามของติโลกจุฑาเทวี ที่จารึกดังกล่าวถูกจารขึ้นในสมัยหลังซึ่งกล่าวถึงพระนาง
อ้างอิง
ราชวงศ์มังราย
สมเด็จพระราชชนนีพันปีหลวง
สมเด็จพระราชินีนาถ
กระจายเขา

กระจายเขา  เป็นพืชในวงศ์มะม่วง กระจายพันธุ์ในอินเดีย เนปาล จีนตอนใต้ พม่าและภาคเหนือของไทย ลักษณะเป็นไม้เถาเนื้อแข็ง มีขนสั้นสีน้ำตาลตามลำต้น ใบและช่อดอก ใบเป็นใบประกอบปลายคี่รูปไข่ ยาว 20-40 เซนติเมตร ใบย่อยมี 4-7 คู่ ยาว 4-11 เซนติเมตร โคนใบรูปหัวใจเบี้ยว ขอบจักฟันเลื่อย ช่อดอกแยกแขนงยาว 20-35 เซนติเมตร ใบประดับยาวประมาณ 1 มิลลิเมตร ก้านดอกยาวประมาณ 1.5 มิลลิเมตร กลีบเลี้ยง 5 กลีบ รูปสามเหลี่ยม ยาวประมาณ 1 มิลลิเมตร ดอกสีขาวรูปไข่แคบ มี 5 กลีบ ยาวประมาณ 1.5 มิลลิเมตร เกสรตัวผู้ 10 อัน ก้านเกสรตัวเมีย 5 อัน รังไข่มี 5 ช่อง แต่ส่วนมากพัฒนาเพียงช่องเดียว ผลเป็นรูปรีเบี้ยว ผนังชั้นในแข็ง ยาวประมาณ 1 เซนติเมตร เมื่อสุกมีสีดำ เมล็ดมีเปลือกบาง
== อ้างอิง ==
== แหล่งข้อมูลอื่น ==
วงศ์มะม่วง
ไม้เลื้อยเนื้อแข็ง
ยุทธการปราบเมียน้อย

ยุทธการปราบเมียน้อย เป็นละครโทรทัศน์แนวดราม่า บทประพันธ์ของ ไพโรจน์ สังวริบุตร บทโทรทัศน์โดย ตุณย์, ปัทมาพร เคนผาพงษ์ กำกับการแสดงโดย สมดุล จันทรบุตร ผลิตโดย บริษัท เอ็กแซ็กท์ จำกัด ออกอากาศทุกวัน เสาร์–อาทิตย์ เวลา 17.40 - 18.25 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย จักรกฤษณ์ อำมะรัตน์, จันทร์จิรา จูแจ้ง และนักแสดงชั้นนำอีกมากมาย เริ่มตอนแรกวันที่ 31 ตุลาคม พ.ศ. 2547 – 12 กุมภาพันธ์ พ.ศ. 2548
ละครเรื่องนี้นักเขียนเจ้าของนามปากกา บุษบา ท่าพระจันทร์ ออกมาระบุว่าละครเรื่องดังกล่าวมีการละเมิดสิทธิ์ คือดัดแปลงมาจากบทประพันธ์เรื่อง คู่รัก ที่ตนเองได้แต่งให้กับบริษัทสยามสปอร์ตตั้งแต่ปี พ.ศ. 2520 ในหนังสือ คู่รัก ฉบับปฐมฤกษ์
==รายชื่อนักแสดงและการสร้าง==
== เพลงประกอบละคร ==
เพลง หวงรัก - ขับร้องโดย เทพิน เลี่ยมอยู่
== อ้างอิง ==
== แหล่งข้อมูลอื่น ==
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2547
รายการโทรทัศน์ช่อง 3
โฮโฮลุน

หวองยักลุน (Wong Yuk Lun) เกิด 19 กรกฎาคม ค.ศ. 1987 เป็นที่รู้จักกันในชื่อ โฮโฮลุน (Ho Ho Lun, Hoholun, 何顥麟) นักมวยปล้ำอาชีพชาวฮ่องกง เขาเป็นผู้ก่อตั้งสหพันธ์มวยปล้ำฮ่องกง เนื่องจากประสบการณ์ทำงานของเขาในฮ่องกง, ญี่ปุ่น, จีน, ไต้หวัน, สิงคโปร์ และยุโรป, ปี 2016 เขาได้เซ็นสัญญากับ WWE เข้าร่วมทัวร์นาเมนต์ Cruiserweight Classic และเข้าร่วมรายการ WWE 205 Live เป็นโชว์ของนักมวยปล้ำรุ่นครุยเซอร์เวท
==ผลงาน==
Zero1 Hong Kong
* AWGC Junior Heavyweight Championship  (1 time)
==อ้างอิง==
==แหล่งข้อมูลอื่น==
นักมวยปล้ำอาชีพชาวฮ่องกง
ยศทหารกองทัพบกสหราชอาณาจักร

ตารางข้างล่างต่อไปนี้คือข้อมูลเกี่ยวกับยศทหารบกของกองทัพบกสหราชอาณาจักร ตั้งแต่ ค.ศ. 1760.
== สัญญาบัตร ==
== ประทวน ==
== ดูเพิ่ม ==
ยศทหารในกองทัพสหราชอาณาจักร
== อ้างอิง ==
=== เชิงอรรถ ===
=== บรรณานุกรม ===
== แหล่งข้อมูลอื่น ==
สหราชอาณาจักร
กองทัพบกสหราชอาณาจักร